ߟߊ߲߭ߛߊ߬ߣߊ߫ ߖߊ߰ߣߍ

ߟߊ߲߭ߛߊ߬ߣߊ߫ ߖߊ߰ߣߍ (ߛߊ߬ ߘߊ߫ ߁߉߈߅) ߕߘߍ߬ ߞߟߍ߬ߕߌ߮ ߣߌ߫ ߞߏߕߌ߮ ߟߋ߬ ߘߌ߫ ߊߤߊߡߍߘ ߛߋߞߎ߬ ߕߎ߬ߙߋ ߟߊ߫ ߛߓߍߘߊ ߟߊ߫߸ ߏ߬ ߡߍ߲ ߕߘߍ߬ ߦߋ߫ ߖߌ߬ߣߍ߬ ߞߊ߲ߕߌ߮ ߘߌ߫ ߞߊ߲ߓߍ߲߫ ߝߟߐߡߊ (߁߉߅߈–߁߉߈߄) ߞߎ߲߬ߕߊ߮ ߞߘߐ߫. ߣߊ߲߬ߕߌ߰ ߞߎ߲ߠߊߛߌ߮ ߡߍ߲ ߠߎ߬ ߣߊ߬ ߘߊ߬ ߝߊ߲߬ߞߊ ߕߊ߬ ߛߋߞߎ߬ ߕߎ߬ߙߋ ߟߊ߫ ߛߊ߬ߦߊ ߞߐ߫߸ ߏ߬ ߟߎ߫ ߟߋ߬ ߞߵߊ߬ ߝߊ߰ ߁߉߈߅ ߟߊ߫ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬ . 
ߞߟߍ߬ߕߌ߮ ߟߊ߲߬ߛߊ߬ߣߊ߫ ߖߊ߰ߣߍ

 ߢߣߊߡߦߊ ߞߎ߲߬ߝߟߐ 
ߖߊ߰ߣߍ ߣߌ߫ ߛߋߞߎ߬ ߕߎ߬ߙߋ ߟߎ߬ ߕߘߍ߬ ߦߋ߫ ߓߐ߫ ߟߊ߫ ߕߏ߯ߘߊ߫ ߞߋߟߋ߲߫ ߠߋ߬ ߟߊ߫. ߊ߬ ߣߊ߬ ߘߊ߫ ߞߍ߫ ߊߝߙߌߞߌ߬ ߓߍ߯ߦߊ ߟߊߘߍ߰ ߞߎ߲߬ߕߌ߮ ߘߏ߫ ߟߋ߬ ߘߌ߫ ߖߌ߬ߣߍ߫߸ ߖߌ߬ߣߍ߬ ߟߊ߫ ߘߍ߲ߖߘߍߟߦߊ߫ ߢߌߣߌ߲ ߝߍ߬ ߝߊ߬ߙߊ߲߬ߛߌ߫ ߟߊ߫ ߁߉߅߈ ߠߊ߫. ߊ߬ ߞߊ߬ ߘߍ߬ߓߏ߲ (ߋߜ߭ߟߌߛߌ) ߡߊߝߌ߲߬ ߟߊ߬ߘߍ ߘߏ߫ ߝߍ߬ ߁߉߅߇ ߟߊ߫߸ ߞߴߊ߬ߟߎ߫ ߦߋ߫ ߓߊ߯ߙߊ߫ ߟߊ߫ ߥߙߎߣߍߦߊߟߌ ߟߋ߬ ߢߍ߫߸ ߊ߬ ߓߊ߲߫ ߘߊ߫ ߞߵߊ߬ ߝߐ߫ ߞߏ߫ ߞߊ߬ߝߏ ߣߌ߫ ߋߜ߭ߟߌߛߌ ߟߎ߫ ߘߏ߲߬ ߞߊߡߊ߲߫ ߦߋ߫ ߞߊ߬ ߘߊߓߌ߬ߟߊ߫ ߟߋ߬߸ ߞߏ߫ ߓߊߏ߬ ߊ߬ߟߎ߫ ߝߌ߬ߟߊ ߛߌ߫ ߓߍ߲߬ߣߍ߲߫ ߕߍ߫ ߝߘߊ߬ߝߌ߲ ߠߎ߬ ߞߎ߲߬ߕߋߟߋ߲ ߡߊ߬. ߘߍ߲ߖߘߍߟߦߊ ߛߐ߬ߘߐ߲ ߞߐ ߘߐ߫߸ ߖߊ߰ߣߍ ߕߐ߯ߦߊ߫ ߘߊ߫ ߞߵߊ߬ ߞߍ߫ ߞߎ߲߬ߠߊ߬ߛߌ߰ߟߊ ߘߌ߫ ߞߊ߲ߞߊ߲߫ ߣߌ߫ ߒߛߙߍߜߘߍ߬ ߟߎ߫ ߘߐ߫. ߁߉߆߀ ߟߊ߫߸ ߞߟߍ߬ߕߌ߮ ߖߊ߰ߣߍ ߟߋ߬ ߕߘߍ߬ ߦߋ߫ ߖߌ߬ߣߍ߬ ߟߊ߫ ߞߟߍ߬ߘߋ߲߬ ߗߋߣߍ߲ ߠߎ߬ ߞߎ߲߬ߠߊ߫ ߡߊ߲߬ߕߏ߲߫ ߘߍ߬ߣߍ߲ ߠߊ߫ ߘߐ߬ߓߛߏ߬ߟߌ ߝߍ߬ ߞߏ߲߬ߜ߭ߏ߫߸ ߞߏ߬ߣߴߊ߬ ߟߊ߫ ߗߍ߬ߘߋ߲ ߠߎ߬ ߟߊߞߐߛߊ߬ߦߌ߬ ߘߊ߫ ߛߋߞߎ߬ ߕߎ߬ߙߋ ߓߟߏ߫ ߟߋ߬߸ ߔߊ߬ߕߙߌߛ ߟߎߡߎ߲ߓߊ߫ ߟߊ߫ ߛߊ߬ߦߊ ߞߐ ߘߐ߫ ߁߉߆߁ ߞߎ߲߬ߝߟߐ ߘߐ߫߸ ߓߊߏ߬ ߛߋߞߎ߬ ߕߎ߬ߙߋ ߡߊ߫ ߟߊ߫ ߡߊ߲߬ߕߏ߲߫ ߘߍ߬ߣߍ߲ ߠߊ߫ ߣߴߊ߬ ߣߐ߬ ߞߍ߫ ߘߊ߫ ߞߏ߲߬ߜ߭ߏ߫ ߥߊ߬ߣߊ ߟߊߞߊ߲ߘߊ߫ ߟߴߊ߬ ߢߊ߫ ߓߘߍ ߡߊ߬. 

 ߛߓߍߘߊ ߞߏߕߌ߮ 
ߊ߬ ߞߐߛߊߦߌ ߝߍ߬ ߖߌ߬ߣߍ߫߸ ߞߟߍ߬ߕߌ߮ ߖߊ߰ߣߍ ߕߐ߯ߦߊ߫ ߘߊ߫ ߞߏߕߌ߮ ߘߌ߫ ߟߊߓߋ߫߸ ߊ߬ ߞߵߊ߬ ߕߏ߫ ߦߋ߲߬ ߠߋ߬ ߞߊ߬ ߝߙߍ߬ ߞߍ߫ ߞߊ߬ ߛߋߞߎ߬ ߕߎ߬ߙߋ ߟߊ߫ ߞߎ߲߬ߠߊ߬ߛߌ߮ ߡߊߝߏ߬ߦߊ߬ߟߊ߫ ߞߏ߫ ߓߟߏߞߊ߬ ߔߋߎ߫. ߁߉߆߅ ߣߍߣߍߓߊ ߁߇ ߟߊ߫߸ ߖߊ߰ߣߍ ߞߍ߫ ߘߊ߫ ߡߌ߬ߙߌ߲߬ߘߌ ߟߊ߫ ߣߊ߲߬ߕߌ߮ ߞߏߕߌ߮ ߘߌ߫߸ ߊ߬ ߣߌ߫ ߝߘߏ߬ߓߊ߬ ߗߋߘߊ ߟߎ߫. ߁߉߆߆ ߕߎߟߊߝߌ߲ ߠߊ߫߸ ߊ߬ ߥߊ߫ ߘߊ߫ ߌߛߑߡߊߍߟ ߕߎ߬ߙߋ߫ ߟߎ߫ ߝߍ߬ ߊߟߏߡߊ߲ߘߎ߯ ߞߙߎߝߊ߫ ߞߊ߲ߓߍ߲ ߘߐ߫߸ ߏ߬ ߡߍ߲ ߕߘߍ߬ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߊߥߙߎߞߌ ߞߏߕߌ߮ ߣߌ߫ ߝߘߏ߬ߓߊ߬ ߗߋߘߊ ߟߎ߫ ߟߊߘߍ߬ߣߍ߲. ߁߉߆߈ ߘߓߊ߬ߓߌߟߊ ߟߊ߫߸ ߊ߬ ߞߐߛߊ߬ߦߌ߬ ߘߊ߫ ߓߐߣ߸ ߊ߬ ߣߴߊ߬ ߞߏߢߐ߲߮ ߠߎ߬ ߞߊ߬ ߢߐ߲߮ ߦߋ߫ ߦߋ߲߬ ߡߍ߲ ߘߐ߫. 

ߞߐ߰ߖߌ߬ ߝߙߌߛߌ ߘߐ߬ߓߛߏ߬ߟߌ ߗߌߙߏ߲ ߞߐ ߘߐ߫߸ ߔߕߏߞߌ ߟߎ߬ ߕߘߍ߬ ߦߴߊ߬ ߝߍ߬ ߏ߬ ߡߍ߲ ߘߐ߫ ߞߊ߬ ߡߙߊ߬ߞߊ߲ ߘߊߝߘߌ߫ ߁߉߇߀ ߣߍߣߍߓߊ ߂߂ ߡߊ߬߸ ߝߊ߬ߛߏ ߡߐ߰ߘߐ߬ߜߍ ߡߍ߲ ߠߎ߬ ߕߘߍ߬ ߦߴߏ߬ ߘߎ߲߬ߞߘߐ߬ߞߓߊ߬ߦߊ ߟߊ߫߸ ߏ߬ ߟߎ߫ ߛߘߍߡߊ߲߫ ߞߎ߲߭ ߕߏ߫ ߘߴߏ߬ ߘߐ߫߸ ߊ߬ ߣߌ߫ ߞߊ߬ ߛߌߦߊߡߊ߲߫ ߠߎ߫ ߝߣߊ߫ ߟߊߥߛߎ߫ ߓߏߥߊߙߏ߫ ߘߊ߮ ߞߣߐ߫. ߟߊ߲߬ߛߊ߬ߣߊ߫ ߖߊ߰ߣߍ ߕߘߍ߬ ߘߴߏ߬ ߡߌ߬ߘߊ߬ߓߊ߰ߕߐ ߟߎ߬ ߘߐ߫ ߟߋ߬߸ ߞߏ߬ߣߌ߲߬ ߊ߬ ߟߊߓߐ߫ ߘߊ߫ ߟߋ߬ ߞߐ ߟߊ߫. ߊ߬ ߕߘߍ߬ ߦߋ߫ ߡߐ߱ ߞߎ߲߬ߞߍ߲ߘߍ ߟߋ߬ ߘߌ߫ ߏ߬ ߞߕߌߟߊ߫ ߡߊߢߊ߲߯ߣߍ߲ ߣߌ߫ ߝߊ߰ߟߌ߬ ߟߎ߬ ߘߐ߫ ߡߍ߲ ߠߎ߬ ߞߵߏ߬ ߟߊߓߊ߬ߕߏ߬. ߊ߬ߟߋ ߟߋ߬ ߕߘߍ߬ ߦߋ߫ ߥߎ߬ߦߊ߲߬ߞߌ߬ߟߌ ߘߍ߬ߘߊ ߗߍ߬ ߛߊ߬ߓߊ ߟߎ߬ ߞߊ߲ߕߌ߮ ߘߌ߫߸ ߡߍ߲ ߠߎ߬ ߕߘߍ߬ ߦߋ߫ ߥߛߎߟߊߘߋ߲ ߠߎ߬ ߘߐߢߌ߬ߣߌ߲߬ߞߊ߫ ߟߊ߫. ߁߉߇߂ ߟߊ߫߸ ߖߊ߰ߣߍ ߕߘߍ߬ ߦߋ߫ ߞߙߎߞߊ ߝߘߏ߬ߓߊ߬ ߜߋߟߎ߲ߠߌ߲ߠߊ ߟߋ߬ ߘߌ߫. ߁߉߇߂ ߘߓߊ߬ߕߊ ߟߊ߫߸ ߊ߬ ߕߘߍ߬ ߦߋ߫ ߝߊ߬ߛߏ ߓߘߍ߬ߓߘߍ߬ߟߌ߫ ߛߓߍߘߊ (ߔߏ߬ߟߌߓߎ߳ߙߏ) ߛߌ߲߬ߝߏ߲ ߠߎ߬ ߘߏ߫ ߟߋ߬ ߘߌ߫ ߡߍ߲ ߠߎ߬ ߞߊ߬ ߝߌߘߍߟ ߞߊߛߑߕߙߏ߫ ߟߊߛߣߍ߫ ߊ߬ ߟߊ߫ ߖߌ߬ߣߍ߬ ߓߐߒߡߊߟߌ ߝߍ߬. ߞߵߊ߬ ߕߊ߬ ߁߉߇߂ ߡߊ߬ ߝߏ߫ ߞߊ߬ ߥߴߊ߬ ߛߌ߰ ߁߉߇߉ ߥߊ߬ߛߌ߬ߥߙߊ ߁߭ ߟߊ߫߸ ߊ߬ߟߋ ߟߋ߬ ߕߘߍ߬ ߦߋ߫ ߞߕߌߟߊ ߞߏߕߌ߮ ߘߌ߫. ߛߓߍߘߊ ߟߊ߫ ߟߊ߬ߥߊ߲߬ߞߊ߬ߟߌ ߘߐ߫ ߁߉߇߉ ߥߊ߬ߛߌ߬ߥߙߊ ߁߭ ߡߊ߬߸ ߊ߬ߟߋ ߟߋ߬ ߞߍ߫ ߘߊ߫ ߡߌ߬ߙߌ߲߬ߘߌ ߟߊ߫ ߣߊ߲߬ߕߌ߮ ߞߏߕߌ߮ ߘߌ߫. 

 ߊ߬ ߓߋ߬ߟߌ ߞߊ߬ ߓߐ߫ ߝߊ߲߬ߞߊ ߟߊ߫ 
ߛߋߞߎ߬ ߕߎ߬ߙߋ ߟߊ߫ ߛߊ߬ߦߊ ߞߐ ߘߐ߫ ߁߉߈߄ ߕߙߊߓߊ ߂߆ ߡߊ߬߸ ߞߎ߲߬ߠߊ߬ߛߌ߮ ߞߵߊ߬ߟߎ߫ ߞߊߘߊ߲߫ ߝߊ߲߬ߞߊ ߟߊߞߊ߲ߘߊ ߘߐ߫. ߊ߬ߟߎ߬ ߞߍߣߍ߲ ߊ߬ ߞߊ߬ߟߊߡߊ߬ ߞߏ߫ ߣߊ߲߬ߕߌ߮ ߟߎ߬ ߦߋ߫ ߞߊ߬ߝߏ߬ ߖߊ߬ߛߏ߲߬ ߞߏ ߘߐ߫߸ ߊ߬ߟߎ߫ ߞߊ߬ ߖߊ߰ߣߍ ߟߊߥߟߌ߬ ߞߵߊ߬ ߗߋ߫ ߣߊ߲߬ߕߌ߰ ߞߎ߲ߕߌ߮ ߟߎ߬ ߡߊ߬ ߞߏ߲ߞߏߘߌ߬ߓߌ ߕߟߋ߬ ߝߌ߬ߟߊ ߡߊ߬߸ ߞߴߊ߬ߟߎ߫ ߞߊߣߊ߬ ߞߊ߬ߝߏ߬ ߖߊߛߏ߲ ߞߍ߫ ߘߋ߬. ߊ߬ ߥߊ߫ ߘߴߊ߬ ߝߐ߫ ߊ߬ߟߎ߬ ߢߍ߫ ߞߏ߫ ߖߡߊ߬ߣߊ ߝߊ߲߬ߞߊ ߓߍ߯ ߕߘߍ߬ ߦߋ߫ ߟߊߕߊ߯ߡߊ߫ ߟߊ߫ ߞߊ߲ߕߌ߯ ߛߋ߬ߞߎ߬ ߕߎ߬ߙߋ ߡߙߌ ߟߋ߬ ߟߊ߫߸ ߞߏ߫ ߞߏߕߌ߮ ߝߋ߲߫ ߞߎߡߊ߫ ߞߊ߲߫ ߕߎ߲߬ ߕߍ߫ ߟߥߊߟߌ߫ ߟߊ߫. ߞߏ߬ߣߌ߲߬ ߊ߬ ߗߌߙߏ߲߫ ߘߴߊ߬ ߟߊ߫ ߟߤߊ߬ߕߍ߬ߦߊ߬ߟߌ ߏ߬ ߘߐ߫߸ ߏ߬ ߞߍ ߣߊ߲߬ߕߌ߮ ߟߎ߬ ߞߊ߬ ߖߡߊ߬ߣߊ ߡߊ߬ߡߙߊ߬ߟߌ ߓߏ߰ߛߌ߫ ߊ߬ߟߎ߬ ߟߊ߫. ߊ߬ ߟߊߡߙߊ߬ ߘߊ߫ ߥߛߎ ߟߊ߫ ߟߊ߲߬ߛߣߊ߬ ߞߐ߲߬ߕߍ߫ ߟߊ߫ ߞߎ߲߬ߠߊ߬ߛߌ߮ ߓߟߏ߫ ߞߊ߬ߝߏ߬ ߖߊߛߏ߲ ߞߐ ߘߐ߫߸ ߊ߬ߟߎ߬ ߓߊ߲߫ ߘߊ߫ ߞߵߊ߬ ߝߊ߰ ߁߉߈߅ ߟߊ߫ ߞߌ߲ߘߌߦߊ߫. 

 ߦߟߌߡߊߛߙߋ ߟߎ߬ 

ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߖߌ߬ߣߍ߫ ߣߊ߲߬ߕߌ߮
ߦߌߟߡߊ:ߞߊ߬ ߛߊ߬ ߞߌ߲ߘߌߦߊ߫